5 vas wat glo plunder ná vragmotor omslaan | Maroela Media
Vyf mense sal Woensdag in die De Doorns-landdroshof in die Hexriviervallei verskyn op aanklagte van diefstal nadat 'n vragmotor Sondag buite dié dorp omgeslaan het en sy vrag klere binne 45 minute geplunder is.
Kapt. FC van Wyk, woordvoerder van die polisie, het aan Maroela Media gesê die verdagtes se ouderdomme wissel van 26 tot 48 jaar oud.
Maroela Media het vroeër berig die bestuurder van die vragmotor is Sondag dood toe 'n rots van 'n voetbrug op die N1 buite die dorp deur die voorruit van die vragmotor gegooi is. Die bestuurder het beheer oor die voertuig verloor en dit het omgeslaan. Die vragmotor se vrag is daarna deur gemeenskapslede geplunder.
Die voorval het omstreeks 05:20 plaasgevind by die Stofland-voetbrug, het Van Wyk gesê.
'n Skokkende video van Sondag se voorval is sedertdien wyd op sosiale media versprei.
Volgens Van Wyk het die polisie aanvanklik 'n saak van strafbare manslag ondersoek. Dié aanklag is vandeesweek verander na moord. Niemand is nog op dié aanklag in hegtenis geneem nie en die boosdoeners wat die enorme rots deur die voorruit gegooi het, is steeds soek.
Mense met inligting rakende die voorval word versoek om Stop Misdaad by 0860 010 111 of die plaaslike polisie by 023 356 4033 te bel.
Daar is groot fout met sekere van ons landsburgers. Baie groot. Nie eers armoede regverdig sulke optrede nie. Dis moord.
Vonnie, ek stem saam, alhoewel ek ander woorde sou gebruik het om hulle te beskryf.
Die slegtes is meer as die goeies – 'n land kan nie so vorentoe probeer beweeg nie.
En daar is weer vandag 'n vragmotor met klippe gegooi by De Doorns
Lyk my De Doorns is nou n "crime hot spot". Komaan SAPS, nou is julle kans om ten minste n klein bietjie vertroue by die publiek in te boesem! Loof belonings uit: die gemeenskap weet beslis wie die moordenaars en diewe is. Sal maar nie my asem ophou nie.
Ek onthou jare terug toe daar nie n voetbrug was nie, en die een na die ander inwoner, van die informele nederstettings teen die N1, doodgery is op daardie pad. Toe bou die regering 'n voetbrug om dit vir hulle veiliger te maak, lewens te spaar…. en hoe sê hulle dankie???? Vermoor en plunder!!!!